Պիրոխաղողաթթու

Պիրոխաղողաթթու a-կետոպրոպիոնաթթու, СН3СОСООН, սուր հոտով անգույն հեղուկ է։

Ցանկացած հարաբերությամբ խառնվում է ջրի, էթիլ սպիրտի և եթերի հետ։ Հալման ջերմաստիճանը 13,6 °С է, եռմանը՝ 165 °С։ Ունի կետոններին և կարբոնաթթուներին բնորոշ քիմիական հատկություններ։ Պարունակվում է բոլոր օրգանիզմների բջիջներում, ճարպերի, ածխաջրերի և սպիտակուցների փոխանակության կարևորագույն միջանկյալ նյութ է։

Նյութափոխանակության որոշ խանգարումների (օրինակ, B1 ավիտամինոզի) դեպքում պիրոխաղողաթթվի քանակն օրգանիզմում ավելանում է։

Ծանոթագրություններ 

Գլիկոլիզ
Կարբոնաթթուներ